शिविर में 106 यूनिट रक्त एकत्र, मंत्री ने किया सम्मानित
रक्तदानसबसे बड़ा दान है और रक्त का कोई विकल्प नहीं है। एक व्यक्ति के द्वारा दिया गया रक्त किसी व्यक्ति को जीवन दान दे सकता है। रविवार को एकता कॉलोनी में वाल्मीकि विद्या प्रचारिणी संस्था सुनारिया रोड स्थित बंदा वीर वैरागी हाईस्कूल में आयोजित रक्तदान शिविर में सहकारिता मंत्री मनीष ग्रोवर ने यह बात कही। इसके बाद सहकारिता मंत्री ने एकता कालोनी स्थित हनुमान मंदिर में गढ़वाल सभा द्वारा निशुल्क स्वास्थ्य जांच शिविर में शिरकत की। ग्रोवर ने अपने कोष से गढ़वाल सभा रोहतक को 2 लाख 51 हजार रुपए तथा वैरागी संस्था को पांच लाख रुपए दिए। शिविर में 106 यूनिट रक्त इकट्ठा हुआ। सहकारिता मंत्री ने रक्तदाताओं को प्रमाण-पत्र देकर उनका उत्साहवर्धन किया। सभा के प्रधान जितेंद्र वाल्मीकि ने कहा कि उनकी संस्था के सभी सदस्य प्रतिदिन शिक्षा के क्षेत्र में कुछ कुछ श्रमदान करेंगे। कार्यक्रम में मनदीप, मोनिका, अजीत, विकास, रविंद्र, कुलदीप आदि मौजूद रहे।
रोहतक.बाल्मीकि विद्या प्रचारिणी सभा द्वारा आयेजित शिविर के दौरान रक्तदाताओं को प्रमाण पत्र देते सहकारिता मंत्री मनीष ग्रोवर सभा के पदाधिकारी।
हरियाणा की तर्ज
पर उत्तराखंड में भी
लगवाऊंगी हेल्थ कैंप
इसअवसर पर टिहरी की सांसद माला राज लक्ष्मीशाह ने कहा कि उन्हें रोहतक में पहली बार आने का मौका मिला। हरियाणा में इस तरह के स्वास्थ्य कैम्पों का आयोजन देखकर उन्हें बड़ी खुशी हुई है और वे इसी तरह के स्वास्थ्य कैम्पों का आयोजन उत्तराखंड में भी करवाने का प्रयास करेंगी। इस अवसर पर सूरजमल, जोगेंद्र सैनी, पदम ढुल, राजेश टीनू, नरेंद्र वैरागी, वीरेंद्र स्वामी, जगदीश स्वामी, रामफल वैरागी, मनोज शर्मा, राजेंद्र सिंह रावत, प्रताप सिंह रावत, प्रेमसिंह सजवाण, हरमीक रावत, चंद्रपाल सिंह पुंडीर आदि मौजूद रहे।
शिविर में 350 लोगों ने कराई स्वास्थ्य जांच
एकताकॉलोनी स्थित हनुमान मंदिर में गढ़वाल सभा द्वारा निशुल्क स्वास्थ्य जांच शिविर लगाया गया। इसमें बाबा बालक पुरी धर्मार्थ औषधालय की ओर से विशेषज्ञों की टीम द्वारा साढ़े तीन सौ लोगों की बीमारियों की जांच कर दवाइयां निशुल्क दी गई। इस मौके पर पहुंचे सहकारिता मंत्री मनीष ग्रोवर ने अपने स्वैच्छिक कोष से एकता कालोनी में स्वास्थ्य जांच शिविर में गढ़वाल सभा रोहतक को 2 लाख 51 हजार रुपए तथा वैरागी संस्था को पांच लाख रुपए दिए।
सहकारिता मंत्री ने अपने कोष से गढ़वाल सभा को ढाई लाख वैरागी संस्था को दिए पांच लाख
hin_Deva hin_Deva hin_Deva bho_Deva bho_Deva kas_Deva hin_Deva hin_Deva hin_Deva hin_Deva